## Odluka o graničnoj obveznoj pričuvi

### NN 99/2004 (19.7.2004.), Odluka o graničnoj obveznoj pričuvi

# HRVATSKA NARODNA BANKA

1873

Na teme­lju članka 13. i članka 38. stavka 3.
pod g) Zakona o Hrvatskoj narodnoj banci (»Narodne novine«, br. 36/2001.)
Savjet Hrvatske narodne banke na sjednici održanoj 14. srp­nja 2004. donio je

## ODLUKU

### O GRANIČNOJ OBVEZNOJ PRIČUVI

OpĆe odredbe

I.

Ovom odlukom određuje se visina, način i rokovi
obračuna i izdvaja­nja granične obvezne pričuve.

II.

Graničnu obveznu pričuvu obračunavaju i
izdvajaju s­ljedeće financijske institucije:

– banke osnovane u Republici Hrvatskoj u skladu
sa Zakonom o bankama

– podružnice stranih banaka u Republici
Hrvatskoj osnovane u skladu sa Zakonom o bankama. (u nastavku teksta: banke).

Graničnu obveznu pričuvu ne obračunavaju i ne
izdvajaju:

– banke i štedionice specijalne namjene kada je
to posebnim za­­konom propisano (stambene štedionice)

– Hrvatska banka za obnovu i razvitak.

ObraČun graniČne
obvezne priČuve

III.

Osnovica za obračun granične obvezne pričuve je
pozitivna razlika između prosječnoga dnevnog sta­nja izvora sredstava od
nerezidenata i pravnih osoba u posebnom odnosu s bankom u određenom obračunskom
razdob­lju i prosječnoga dnevnog sta­nja navedenih izvora sredstava u početnom
obračunskom razdob­lju.

IV.

Prosječno dnevno sta­nje izvora sredstava od nerezidenata
i pravnih osoba u posebnom odnosu s bankom za svako obračun­sko razdob­lje izračunava
se u kunama, tako da se zbroje ­njihova dnevna sta­nja u kunama i ­njihova
dnevna sta­nja u devizama preračunata u kune svakoga radnog dana te se dobiveni
zbroj podijeli brojem radnih dana dotičnoga obračunskog razdob­lja. Pri izračunu
kunske protuvrijednosti deviznih izvora sredstava primje­njuju se sred­nji tečajevi
Hrvatske narodne banke koji vrijede za pojedini radni dan.

V.

Prosječno dnevno sta­nje izvora sredstava od
nerezidenata i pravnih osoba u posebnom odnosu s bankom izračunava se za obračunsko
razdob­lje koje traje od prvoga do pos­ljed­nje­g dana kalen­darskog mjeseca.

Početno obračunsko razdob­lje za koje se izračunava
pro­sječno dnevno sta­nje izvora sredstava od nerezidenata i pravnih osoba u
posebnom odnosu s bankom je razdob­lje od 1. do 30. lip­nja 2004.

VI.

Danom obračuna granične obvezne pričuve smatra
se 8. kalendarski dan u mjesecu. Na dan obračuna, osnovica za obračun i iznos
granične obvezne pričuve utvrđuju se na osnovi pro­sječnoga dnevnog sta­nja
izvora sredstava iz obračunskog razdob­lja koje se odnosi na prethodni mjesec i
na osnovi prosječnoga dnevnog sta­nja izvora sredstava početnoga obračunskog
razdob­lja.

Stopa
graniČne obvezne priČuve

VII.

Stopa granične obvezne pričuve iznosi 24%.

VIII.

Primjenom stope iz točke VII. ove odluke na
propisanu osnovicu iz točke III. ove odluke izračunava se iznos granične
obvezne pričuve.

Izdvaja­nje graniČne
obvezne priČuve

IX.

Banke su obvezne cjelokupnu graničnu obveznu pričuvu
izdvojiti u stranoj valuti na devizne račune Hrvatske narodne ban­ke. Izdvaja­nje
granične obvezne pričuve prema ovoj odluci obav­lja se u eurima i američkim
dolarima.

Obveza u stranoj valuti izračunava se primjenom
sred­nje­g te­čaja Hrvatske narodne banke koji vrijedi na dan obračuna.

Remuneracija graniČne
obvezne priČuve

X.

Na sredstva izdvojene granične obvezne pričuve
Hrvatska narodna banka ne plaća naknadu.

Kaznene odredbe

XI.

Ako neka banka ne izdvoji ili nepravilno izdvoji
graničnu obveznu pričuvu, odnosno izdvoji ma­nji iznos granične obvezne pričuve
na račune Hrvatske narodne banke od granične obvezne pričuve propisane ovom
odlukom, na nedostatno izdvojeni iznos plaća naknadu po stopi navedenoj u točki
IV. Odluke o kamatnim stopama i naknadama Hrvatske narodne banke.

Prijelazne i zavrŠne
odredbe

XII.

Guverner Hrvatske narodne banke donijet će Uputu
za pro­ved­bu ove odluke.

XIII.

Ova odluka stupa na snagu osmog dana od dana
objave u »Narodnim novinama«, a primje­njuje se od 9. kolovoza 2004., kada
banke sastav­ljaju obračun granične obvezne pričuve za obračunsko razdob­lje od
1. do 31. srp­nja 2004. u odnosu na po­četno obračunsko razdob­lje.

O.br. 648/2004.
Zagreb, 14. srp­nja 2004.

Predsjednik
Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 99/2004-1873